Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τους μειωμένους συντελεστές ειδικών φόρων κατανάλωσης και τις απαλλαγές από τους φόρους αυτούς όσον αφορά ορισμένα πετρελαιοειδή που χρησιμοποιούνται για ειδικούς σκοπούς

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Το κοινοτικο πλαισιο φορολογιασ των πετρελαιοειδων

Η φορολόγηση των πετρελαιοειδών στην Κοινότητα ρυθμίζεται σήμερα από την οδηγία 92/81/ΕΟΚ [1] του Συμβουλίου, στην οποία ορίζονται τα προϊόντα τα οποία θεωρούνται ως πετρελαιοειδή καθώς και οι χρήσεις επί τη βάσει των οποίων υπόκεινται στο φόρο. Επίσης θεσπίζει σειρά υποχρεωτικών απαλλαγών από τους κοινούς κανόνες περί φορολογίας, καθώς και ορισμένες προαιρετικές απαλλαγές και μειωμένους συντελεστές. Επιπλέον, σύμφωνα με το άρθρο 8(4) της οδηγίας το Συμβούλιο δύναται, αποφασίζοντας ομόφωνα μετά από πρόταση της Επιτροπής, να εξουσιοδοτήσει ένα κράτος μέλος να χορηγήσει περαιτέρω απαλλαγές ή μειώσεις, εφόσον πρόκειται για ειδικά θέματα πολιτικής. Σήμερα υφίστανται περισσότερο από εκατό τέτοιες παρεκκλίσεις.

[1] ΕΕ L 316 της 31.10.1992, σ. 12; οδηγία όπως τροποποιήθηκε τελευταία με την οδηγία 94/74/ΕΚ (ΕΕ L 365 της 31.12.1994, σ. 46).

Δυνάμει της οδηγίας 92/81/EΟΚ του Συμβουλίου και σύμφωνα με την απόφαση 1999/880/EΟΚ του Συμβουλίου [2], η ισχύς της οποίας λήγει στις 31 Δεκεμβρίου 2000, η Επιτροπή υποβάλει τις σχετικές προτάσεις στο Συμβούλιο, εφόσον θεωρεί ότι δεν πρέπει πλέον να ισχύουν οι παρεκκλίσεις διότι στρεβλώνουν τον ανταγωνισμό, παρακωλύουν τη λειτουργία της ενιαίας αγοράς, ή είναι ασυμβίβαστες με την κοινοτική πολιτική για την προστασία του περιβάλλοντος. Το Συμβούλιο θα εξετάσει την κατάσταση και θα αποφασίσει εάν οι εξουσιοδοτήσεις πρέπει να αποσυρθούν, να τροποποιηθούν ή να παραταθούν.

[2] Απόφαση του Συμβουλίου 1999/880/ΕΚ της 17.12.1999 (ΕΕ L 331 της 23.12.1999, σ. 73).

2. Συνολική στρατηγική της Επιτροπής

Η απόφαση 1999/880/ΕΚ του Συμβουλίου προβλέπει είτε αυτόματη διετή ανανέωση [3] (οι 60 παλαιότερες περιπτώσεις) είτε παράταση για διάστημα που πρέπει να καθοριστεί με ομόφωνη συμφωνία από το Συμβούλιο (οι 36 πλέον πρόσφατες περιπτώσεις).

[3] Η ανανέωση αυτή θεωρείται αυτόματη διότι μόνο μια ομόφωνη απόφαση του Συμβουλίου δύναται να θέσει τέρμα σε κάθε συγκεκριμένη παρέκκλιση.

- Ενώπιον αυτής της κατάστασης, η συνολική στρατηγική της Επιτροπής αποσκοπεί μέσω μιας ισόρροπης πρότασης :

* να τροποποιήσει τις διαδικασίες χορήγησης άδειας για 60 παρεκκλίσεις καταργώντας το μηχανισμό που καθιστά την παράτασή τους αυτόματη στις περιπτώσεις κατά τις οποίες το Συμβούλιο δεν αποφασίζει ομόφωνα για την κατάργηση ή την τροποποίησή τους. Η σημαντική αυτή αλλαγή καθιστά τον έλεγχο που ασκούν η Επιτροπή και το Συμβούλιο στις παρεκκλίσεις αποτελεσματικότερο διασφαλίζοντας την περιοδική επανεξέτασή τους και τη λήψη θετικής απόφασης για τη διατήρησή τους.

* να θέσει αμέσως τέρμα στις 11 παρεκκλίσεις που βρίσκονται σε έκδηλη αντίθεση με κοινοτικές πολιτικές άλλων τομέων [4].

[4] Πρόκειται για παρεκκλίσεις σχετικά με τη χρηματοοικονομική υποστήριξη για την καύση των χρησιμοποιημένων ορυκτελαίων που δεν συμφωνούν με την τροποποιηθείσα οδηγία 75/439/ΕΚ, η οποία συστήνει να δοθεί προτεραιότητα στην αναγέννηση.

* να αρχίσει μια «phasing out» για τις 14 παρεκκλίσεις που χορηγήθηκαν για την αεροπλοΐα και τα ιδιωτικά σκάφη αναψυχής. οι παρεκκλίσεις αυτές πρέπει να λήξουν με την έναρξη ισχύος της πρότασης οδηγίας του Συμβουλίου για την αναδιάρθρωση του κοινοτικού πλαισίου φορολογίας των ενεργειακών προϊόντων [5], ή, σε κάθε περίπτωση, το αργότερο στις 31 Δεκεμβρίου 2002.

[5] Com (97) 30 τελικό της 12.3.1997, που δημοσιεύθηκε στην ΕΕ C 139 της 6.5.1997, σ. 14.

* να παραταθούν για διετή περίοδο οι 14 παρεκκλίσεις για τις οποίες απαιτείται εις βάθος εξέταση, ιδίως υπό το πρίσμα των κανόνων σχετικά με τις «κρατικές ενισχύσεις» ή σε σχέση με τις κοινοτικές πολιτικές σε θέματα περιβάλλοντος, ενέργειας και μεταφορών.

* να παραταθούν για διετή περίοδο, χωρίς δυνατότητα περαιτέρω παράτασης μετά τις 31.12.2002, οι 3 παρεκκλίσεις που αφορούν τις μειώσεις των ειδικών φόρων κατανάλωσης για το πετρέλαιο εσωτερικής καύσης που χρησιμοποιείται από τα οχήματα επαγγελματικής χρήσης και τους οδικούς μεταφορείς στη Γαλλία, την Ιταλία και τις Κάτω Χώρες με την επιφύλαξη της εφαρμογής των κανόνων σχετικά με τις κρατικές ενισχύσεις. Μια εξέταση για "κρατικές ενισχύσεις" που θα έχει ως αποτέλεσμα τελική αρνητική απόφαση θα μπορούσε de facto να θέσει πρόωρα τέρμα στις εν λόγω παρεκκλίσεις.

* να παραταθούν για πενταετή περίοδο οι 61 λοιπές παρεκκλίσεις, που συμφωνούν σαφώς με τις κοινοτικές πολιτικές.

Επιπλέον, μια νέα εσωτερική διαδικασία στην Επιτροπή αποτελεί αντικείμενο επεξεργασίας με σκοπό να δημιουργηθούν οι καλύτερες προϋποθέσεις για μια πληρέστερη εξέταση των αιτήσεων παρεκκλίσεων που γνωστοποιούν τα κράτη μέλη δυνάμει του άρθρου 8 παράγραφος 4.

Μια γερμανική παρέκκλιση που αφορά τα καύσιμα χαμηλής περιεκτικότητας σε θείο (50ppm) δεν υπάγεται στην παρούσα απόφαση, δεδομένου ότι γι' αυτήν ισχύει ειδικό χρονοδιάγραμμα.

Η Επιτροπή υπογραμμίζει ότι η πρόταση απόφασής της έχει ως αποτέλεσμα μια ενισχυμένη συνοχή του κοινοτικού πλαισίου φορολογίας των πετρελαιοειδών.

Μειώσεις του ειδικού φόρου κατανάλωσης επί του πετρελαίου ντίζελ που χρησιμοποιείται στις οδικές μεταφορές αν και θα μπορούσαν να αιτιολογηθούν από άμεσα συγκυριακά γεγονότα δεν συμβαδίζουν ωστόσο με τους στόχους που έχει χαράξει η Ευρωπαϊκή Ένωση τόσο όσον αφορά την περιβαλλοντική πολιτική όσο και στον τομέα της ενεργειακής πολιτικής και της πολιτικής μεταφορών. Λαμβανομένης υπόψη της σημερινής κατάστασης, η οποία χαρακτηρίζεται από ιδιαίτερα αποκλίνοντες συντελεστές ειδικών φόρων κατανάλωσης μεταξύ των κρατών μελών, η Επιτροπή θεωρεί ότι μια προσέγγιση των ειδικών φόρων κατανάλωσης προς τα άνω αποδεικνύεται ένα αποτελεσματικό εργαλείο για τη μείωση των στρεβλώσεων του ανταγωνισμού που υφίστανται σε ορισμένους τομείς. Αυτό άλλωστε πρότεινε η Επιτροπή στην πρόταση οδηγίας για τη φορολογία των ενεργειακών προϊόντων [6], που από το 1997 έχει υποβληθεί για έγκριση στο Συμβούλιο υπουργών.

[6] Com (97) 30 τελικό της 12.3.1997, που δημοσιεύθηκε στην ΕΕ C 139 της 6.5.1997, σ. 14.

Η παρούσα απόφαση δεν καταργεί κατ' ουδένα τρόπο την υποχρέωση των κρατών μελών να γνωστοποιούν περιπτώσεις πιθανών κρατικών ενισχύσεων στην Επιτροπή, δυνάμει του άρθρου 88 της συνθήκης. Οι γνωστοποιήσεις αυτές εξετάζονται σύμφωνα με το άρθρο 87 της συνθήκης.

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τους μειωμένους συντελεστές ειδικών φόρων κατανάλωσης και τις απαλλαγές από τους φόρους αυτούς όσον αφορά ορισμένα πετρελαιοειδή που χρησιμοποιούνται για ειδικούς σκοπούς

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/81/EΟΚ του Συμβουλίου της 19ης Οκτωβρίου 1992 για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή [7] και, ιδίως, το άρθρο 8 παράγραφος 4,

[7] ΕΕ L 316 της 31.10.1992, σ. 12; όπως τροποποιήθηκε τελευταία με την οδηγία 94/74/ΕΚ (ΕΕ L 365 της 31.12.1994, σ. 46).

την πρόταση της Επιτροπής,

Εκτιμώντας τα εξής:

(1) Δυνάμει του άρθρου 8(4) της οδηγίας 92/81/ΕΟΚ, το Συμβούλιο, με την απόφαση 1999/880/EΚ [8], εξουσιοδοτεί οποιοδήποτε κράτος μέλος να χορηγήσει απαλλαγές ή μειώσεις ειδικών φόρων κατανάλωσης στα πετρελαιοειδή για λόγους ειδικής πολιτικής.

[8] ΕΕ L 331 της 23.12.1999, σ. 73.

(2) Το Συμβούλιο πρέπει να αποφασίσει πριν από τις 31 Δεκεμβρίου 2000, μετά από πρόταση της Επιτροπής, κατά πόσον οι διατάξεις της απόφασης 1999/880/EΚ, που επιτρέπουν τις εν λόγω παρεκκλίσεις ή τις μειώσεις, πρέπει να τροποποιηθούν ή να παραταθούν.

(3) Με την κατάργηση των αυτομάτων παρατάσεων που προβλέπονται στην απόφαση 1999/880/EΚ, το Συμβούλιο θα αποκτήσει αποτελεσματικότερο έλεγχο όσον αφορά τις παρεκκλίσεις αυτές, διασφαλίζοντας ότι εξετάζονται τακτικά και ότι λαμβάνονται συνειδητές και σαφείς αποφάσεις όσον αφορά τη συνέχισή τους.

(4) Η παρούσα απόφαση δεν προδικάζει το αποτέλεσμα μελλοντικών διαδικασιών που ενδέχεται να αναληφθούν σχετικά με στρεβλώσεις της λειτουργίας της ενιαίας αγοράς ιδίως σύμφωνα με τα άρθρα 87 και 88 της Συνθήκης. δεν απαλλάσσει τα κράτη μέλη, από την υποχρέωση να γνωστοποιούν στην Επιτροπή, δυνάμει του άρθρου 88 της Συνθήκης, τις περιπτώσεις πιθανών κρατικών ενισχύσεων.

(5) Στο πλαίσιο της πρότασης οδηγίας του Συμβουλίου για την αναδιάρθρωση του κοινοτικού πλαισίου φορολογίας των ενεργειακών προϊόντων [9], και ιδίως του άρθρου 13, η Επιτροπή επανεξέτασε την εγκυρότητα των παρεκκλίσεων που χορηγήθηκαν για την αεροπλοΐα εκτός από εκείνες που περιγράφονται στο άρθρο 8, παράγραφος 1, σημείο β) της οδηγίας 92/81/ΕΟΚ και για τα ιδιωτικά σκάφη αναψυχής. Για λόγους κυρίως περιβαλλοντικούς, κατ' εφαρμογή της αρχής ο ρυπαίνων πληρώνει, είναι σκόπιμο να τεθεί σταδιακά τέρμα στις εν λόγω παρεκκλίσεις. Προς το σκοπό αυτό, παρέχεται στους δικαιούχους μια μεταβατική περίοδος έως ότου εφαρμοστεί η οδηγία για την αναδιάρθρωση του κοινοτικού πλαισίου φορολογίας των ενεργειακών προϊόντων ή, σε κάθε περίπτωση, το αργότερο μέχρι τις 31 Δεκεμβρίου 2002, προκειμένου να προσαρμοστούν στη νέα κατάσταση.

[9] COM (97) 30 τελικό της 12.3.1997, δημοσιευθέν στην ΕΕ C 139 της 6.5.1997, σ. 14.

(6) Η συμβατότητα των παρεκκλίσεων που χορηγήθηκαν από τα κράτη μέλη για τα οχήματα επαγγελματικής χρήσης πρέπει να εξεταστεί σε σχέση με τους στόχους της κοινοτικής πολιτικής για την προστασία του περιβάλλοντος, της ενέργειας και των μεταφορών και σε σχέση με τους κανόνες των κρατικών ενισχύσεων που παρατίθενται στα άρθρα 87 και 88 της Συνθήκης. Στην ανακοίνωσή της για τον πετρελαϊκό εφοδιασμό της Ευρωπαϊκής Ένωσης [10], η Επιτροπή ορίζει ρητά ότι πρόσφατες παρεκκλίσεις που προβλέπουν μειώσεις του ειδικού φόρου κατανάλωσης επί του πετρελαίου ντίζελ που χρησιμοποιείται από τα οχήματα επαγγελματικής χρήσης αν και θα μπορούσαν να αιτιολογηθούν από άμεσα συγκυριακά γεγονότα δεν συμβαδίζουν ωστόσο με τους στόχους που έχει χαράξει η Ευρωπαϊκή Ένωση τόσο όσον αφορά την περιβαλλοντική πολιτική όσο και στον τομέα της ενεργειακής πολιτικής και της πολιτικής μεταφορών. Επομένως, είναι σκόπιμο να διασφαλιστεί ότι θα παραταθούν μόνο για αυστηρά περιορισμένο χρονικό διάστημα που δεν θα υπερβαίνει τη διετία.

[10] COM (2000) 631 τελικό της 4.10.2000.

(7) Η τροποποιηθείσα οδηγία 75/439/ΕΟΚ [11] περί της διάθεσης των χρησιμοποιημένων ορυκτελαίων ορίζει ότι τα κράτη μέλη πρέπει να λάβουν τα απαραίτητα μέτρα προκειμένου να δοθεί προτεραιότητα στην κατεργασία των χρησιμοποιημένων ορυκτελαίων με αναγέννηση. Το Δικαστήριο επιβεβαίωσε την προτεραιότητα αυτή [12]. Επομένως, η έγκριση των απαλλαγών και των μειώσεων όσον αφορά τη χρησιμοποίηση των χρησιμοποιημένων ορυκτελαίων ως καυσίμων αντιβαίνει στους στόχους της εν λόγω οδηγίας διότι ευνοεί την καύση των χρησιμοποιημένων ορυκτελαίων και συνεπώς παρεμποδίζει την ανάπτυξη μιας αγοράς για την αναγέννηση αυτών των ορυκτελαίων Οι εν λόγω απαλλαγές και μειώσεις πρέπει να καταργηθούν. Οι απαλλαγές και μειώσεις για τη χρησιμοποίηση των χρησιμοποιημένων ορυκτελαίων ως καυσίμων που χορηγήθηκαν στην Αυστρία, το Βέλγιο, τη Φινλανδία, την Ιταλία και το Λουξεμβούργο λήγουν στις 31 Δεκεμβρίου 2000, εκτός από ρητή παράτασή τους. Επομένως δεν είναι αναγκαίο να αναφερθούν κατωτέρω.

[11] Οδηγία του Συμβουλίου 75/439/ΕΟΚ της 16.06.1975 (ΕΕ L 194, σ. 23) όπως τροποποιήθηκε με την οδηγία του Συμβουλίου 87/101/ΕΟΚ της 22.12.1986 (ΕΕ 1987 L 42, σ. 43).

[12] Υπόθεση C-102/97, Επιτροπή κατά Γερμανίας, απόφαση της 9.9.1999, Συλλογή I-5051.

(8) Οι αποφάσεις 1999/880/EΚ, 1999/804/EΚ [13], 2000/266/EΚ [14], 2000/433/EΚ [15], 2000/434/EΚ [16] και 2000/446/EΚ [17], τις οποίες αντικαθιστά η παρούσα απόφαση, πρέπει να καταργηθούν,

[13] ΕΕ L 313 της 7.12.1999, σ. 9.

[14] ΕΕ L 85 της 6.4.2000, σ. 21.

[15] ΕΕ L 172 της 12.7.2000, σ. 21.

[16] ΕΕ L 172 της 12.7.2000, σ. 23.

[17] ΕΕ L 180 της 19.7.2000, σ. 39.

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η παρούσα απόφαση εφαρμόζεται από την 1η Ιανουαρίου 2001.

Άρθρο 2

1. Κατά παρέκκλιση των διατάξεων της οδηγίας 92/82/EΟΚ [18] του Συμβουλίου όσον αφορά τους ελάχιστους συντελεστές ειδικών φόρων κατανάλωσης στα πετρελαιοειδή, τα κράτη μέλη εξουσιοδοτούνται να συνεχίσουν να εφαρμόζουν τους μειωμένους συντελεστές ειδικών φόρων κατανάλωσης ή τις απαλλαγές από τους φόρους αυτούς, όπως ορίζεται στο παράρτημα 1 της παρούσας απόφασης.

[18] ΕΕ L 316 της 31.10.1992, σ. 19; οδηγία όπως τροποποιήθηκε τελευταία με την οδηγία 94/74/ΕΚ.

2. Η εξουσιοδότηση αυτή, με την επιφύλαξη προηγούμενης εξέτασης από το Συμβούλιο, μετά από πρόταση της Επιτροπής, λήγει στις 31 Δεκεμβρίου 2005.

Άρθρο 3

1. Κατά παρέκκλιση των διατάξεων της οδηγίας 92/82/EΟΚ του Συμβουλίου όσον αφορά τους ελάχιστους συντελεστές ειδικών φόρων κατανάλωσης στα πετρελαιοειδή, τα κράτη μέλη εξουσιοδοτούνται να συνεχίσουν να εφαρμόζουν τους μειωμένους συντελεστές ειδικών φόρων κατανάλωσης ή τις απαλλαγές από τους φόρους αυτούς, όπως ορίζεται στο παράρτημα 2 της παρούσας απόφασης.

2. Η εξουσιοδότηση αυτή, με την επιφύλαξη προηγούμενης εξέτασης από το Συμβούλιο, μετά από πρόταση της Επιτροπής, λήγει στις 31 Δεκεμβρίου 2002.

Άρθρο 4

1. Κατά παρέκκλιση των διατάξεων της οδηγίας 92/82/EΟΚ του Συμβουλίου όσον αφορά τους ελάχιστους συντελεστές ειδικών φόρων κατανάλωσης στα πετρελαιοειδή, τα κράτη μέλη εξουσιοδοτούνται να συνεχίσουν να εφαρμόζουν τους μειωμένους συντελεστές ειδικών φόρων κατανάλωσης ή τις απαλλαγές από τους φόρους αυτούς, όπως ορίζεται στο παράρτημα 3 της παρούσας απόφασης.

2. Η εξουσιοδότηση αυτή, με την επιφύλαξη προηγούμενης εξέτασης από το Συμβούλιο, μετά από πρόταση της Επιτροπής, λήγει με την έναρξη ισχύος της πρότασης οδηγίας του Συμβουλίου για την αναδιάρθρωση του κοινοτικού πλαισίου φορολογίας των ενεργειακών προϊόντων ή, σε κάθε περίπτωση, το αργότερο στις 31 Δεκεμβρίου 2002.

Άρθρο 5

1. Κατά παρέκκλιση των διατάξεων της οδηγίας 92/82/EΟΚ του Συμβουλίου όσον αφορά τους ελάχιστους συντελεστές ειδικών φόρων κατανάλωσης στα πετρελαιοειδή, τα κράτη μέλη εξουσιοδοτούνται να συνεχίσουν να εφαρμόζουν τους μειωμένους συντελεστές ειδικών φόρων κατανάλωσης, όπως ορίζεται στο παράρτημα 4 της παρούσας απόφασης, με την επιφύλαξη της εφαρμογής των κανόνων σχετικά με τις κρατικές ενισχύσεις.

2. Η εξουσιοδότηση αυτή, με την επιφύλαξη προηγούμενης εξέτασης από το Συμβούλιο, μετά από πρόταση της Επιτροπής, λήγει το αργότερο στις 31 Δεκεμβρίου 2002 και δεν θα ανανεωθεί.

Άρθρο 6

Οι μειωμένοι συντελεστές ειδικών φόρων κατανάλωσης ή οι απαλλαγές από τους φόρους αυτούς όπως ορίζονται στο παράρτημα 5 της παρούσας απόφασης δεν παρατείνονται.

Άρθρο 7

Οι αποφάσεις 1999/880/EΚ, 1999/804/EΚ, 2000/266/ΕΚ, 2000/433/ΕΚ, 2000/434/ΕΚ και 2000/446/ΕΚ καταργούνται.

Άρθρο 8

Η παρούσα απόφαση απευθύνεται στα κράτη μέλη.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ 1

Μειωμένοι συντελεστές ειδικών φόρων κατανάλωσης και απαλλαγές από τους φόρους αυτούς, όπως αναφέρεται στο άρθρο 2 :

1. Βέλγιο:

- για υγραέριο, φυσικό αέριο και μεθάνιο,

- για τα οχήματα που χρησιμοποιούνται στις τοπικές δημόσιες συγκοινωνίες μεταφοράς επιβατών.

2. Δανία:

- για την μείωση του συντελεστή του ειδικού φόρου κατανάλωσης επί του πετρελαίου ντίζελ, προκειμένου να ενθαρρυνθεί η χρήση καυσίμων φιλικότερων προς το περιβάλλον, υπό τον όρο ότι τα κίνητρα αυτά συνδέονται με καθιερωμένα τεχνικά χαρακτηριστικά, μεταξύ άλλων ειδικό βάρος, περιεκτικότητα σε θείο, σημείο απόσταξης, αριθμός και δείκτης κετανίων και υπό τον όρο ότι οι συντελεστές αυτοί είναι σύμφωνοι με τις υποχρεώσεις που προβλέπονται στην οδηγία 92/82/ΕΟΚ του Συμβουλίου της 19ης Οκτωβρίου 1992 για τη προσέγγιση των συντελεστών των ειδικών φόρων κατανάλωσης επί των πετρελαιοειδών,

- για την εφαρμογή διαφοροποιημένων συντελεστών ειδικού φόρου κατανάλωσης μεταξύ της βενζίνης που διανέμουν τα πρατήρια βενζίνης τα οποία είναι εφοδιασμένα με σύστημα επιστροφής των αναθυμιάσεων βενζίνης και της βενζίνης που διανέμεται από άλλα πρατήρια βενζίνης, υπό τον όρο ότι οι διαφοροποιημένοι συντελεστές είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ του Συμβουλίου, της 19ης Οκτωβρίου 1992, για τη προσέγγιση των συντελεστών των ειδικών φόρων κατανάλωσης στα πετρελαιοειδή, και ιδίως με τους ελάχιστους συντελεστές ειδικού φόρου κατανάλωσης που προβλέπονται στα άρθρα 3 και 4,

- για την εφαρμογή διαφοροποιημένου συντελεστή ειδικού φόρου κατανάλωσης στη βενζίνη, υπό τον όρο ότι οι διαφοροποιημένοι συντελεστές είναι σύμφωνοι με τις υποχρεώσεις που προβλέπονται στην οδηγία 92/82/ΕΟΚ του Συμβουλίου, της 19ης Οκτωβρίου 1992, για τη προσέγγιση των συντελεστών των ειδικών φόρων κατανάλωσης στα πετρελαιοειδή, και ιδίως με τους ελάχιστους συντελεστές ειδικών φόρων κατανάλωσης που προβλέπονται στα άρθρα 3 και 4,

- για τα οχήματα που χρησιμοποιούνται στις τοπικές δημόσιες συγκοινωνίες μεταφοράς επιβατών,

- για την εφαρμογή διαφοροποιημένου συντελεστή ειδικού φόρου κατανάλωσης στο πετρέλαιο εσωτερικής καύσης, υπό τον όρο ότι οι διαφοροποιημένοι συντελεστές είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ του Συμβουλίου, της 19ης Οκτωβρίου 1992, για την προσέγγιση των συντελεστών των ειδικών φόρων κατανάλωσης στα πετρελαιοειδή, και ιδίως με τους ελάχιστους συντελεστές ειδικών φόρων κατανάλωσης που προβλέπονται στο άρθρο 5.

3. Γερμανία:

- για την χρήση απόβλητων αερίων υδρογονανθράκων ως καυσίμου θέρμανσης,

- για διαφοροποιημένο συντελεστή ειδικού φόρου κατανάλωσης στα πετρελαιοειδή που χρησιμοποιούνται ως καύσιμο στις τοπικές δημόσιες συγκοινωνίες μεταφοράς επιβατών, υπό τον όρο ότι τηρούνται οι υποχρεώσεις που προβλέπονται στην οδηγία 92/82/ΕΟΚ του Συμβουλίου, της 19ης Οκτωβρίου 1992, για τη προσέγγιση των συντελεστών των ειδικών φόρων κατανάλωσης στα πετρελαιοειδή,

- για τα δείγματα πετρελαιοειδών τα οποία προορίζονται για αναλύσεις, δοκιμές στη παραγωγή ή για άλλους επιστημονικούς σκοπούς.

4. Ελλάδα:

- για χρήση από τις εθνικές ένοπλες δυνάμεις,

- για την απαλλαγή από τους ειδικούς φόρους κατανάλωσης στα πετρελαιοειδή, που προορίζονται να χρησιμοποιηθούν ως καύσιμα στα επίσημα οχήματα του Υπουργείου Προεδρίας και των εθνικών αστυνομικών δυνάμεων,

- για τα οχήματα που χρησιμοποιούνται στις τοπικές δημόσιες συγκοινωνίες,

- για την εφαρμογή διαφοροποιημένων συντελεστών φόρων στην αμόλυβδη βενζίνη, προς διάκριση των διαφόρων περιβαλλοντικών κατηγοριών, υπό τον όρο ότι οι διαφοροποιημένοι συντελεστές είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ του Συμβουλίου, της 19ης Οκτωβρίου 1992, για την προσέγγιση των συντελεστών των ειδικών φόρων κατανάλωσης στα πετρελαιοειδή, και ιδίως με τους ελάχιστους συντελεστές των ειδικών φόρων κατανάλωσης που προβλέπονται στο άρθρο 4.

5. Ισπανία:

- για το υγραέριο που χρησιμοποιείται ως καύσιμο στα οχήματα που προορίζονται για τις τοπικές δημόσιες συγκοινωνίες,

- για το υγραέριο που χρησιμοποιείται ως καύσιμο στα ταξί,

- για την εφαρμογή διαφοροποιημένων συντελεστών φόρων στην αμόλυβδη βενζίνη προς διάκριση των διαφόρων περιβαλλοντικών κατηγοριών, υπό τον όρο ότι οι διαφοροποιημένοι συντελεστές είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ του Συμβουλίου, της 19ης Οκτωβρίου 1992, για την προσέγγιση των συντελεστών των ειδικών φόρων κατανάλωσης στα πετρελαιοειδή, και ιδίως με τους ελάχιστους συντελεστές των ειδικών φόρων κατανάλωσης που προβλέπονται στο άρθρο 4.

6. Γαλλία:

- στο πλαίσιο ορισμένων πολιτικών, στόχος των οποίων είναι να δοθεί βοήθεια σε περιοχές που αντιμετωπίζουν πρόβλημα μείωσης του πληθυσμού,

- για κατανάλωση στη νήσο Κορσική, υπό την προϋπόθεση ότι οι μειωμένοι συντελεστές τηρούν πάντοτε τους ελάχιστους συντελεστές των ειδικών φόρων κατανάλωσης επί των πετρελαιοειδών, όπως προβλέπεται στην κοινοτική νομοθεσία,

- για την εφαρμογή διαφοροποιημένου συντελεστή ειδικού φόρου κατανάλωσης σε νέο καύσιμο που αποτελείται από υδάτινο-και-αντιψυκτικό γαλάκτωμα/γαλάκτωμα ντίζελ σταθεροποιημένο με τασιενεργούς παράγοντες, υπό τον όρο ότι οι διαφοροποιημένοι συντελεστές είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ του Συμβουλίου, της 19ης Οκτωβρίου 1992, για την προσέγγιση των συντελεστών των ειδικών φόρων κατανάλωσης στα πετρελαιοειδή, και ιδίως με τους ελάχιστους συντελεστές των ειδικών φόρων κατανάλωσης που προβλέπονται στο άρθρο 5,

- για την εφαρμογή διαφοροποιημένου συντελεστή ειδικού φόρου κατανάλωσης στην αμόλυβδη βενζίνη σούπερ που περιέχει πρόσθετο που βελτιώνει την αντοχή των βαλβίδων με βάση το κάλιο (ή οποιοδήποτε άλλο πρόσθετο που επιτρέπει τη λήψη καυσίμου ισοδύναμης ποιότητας),

- για τα καύσιμα που χρησιμοποιούνται στα ταξί εντός των ορίων ετήσιας ποσόστωσης,

- για απαλλαγή από τον ειδικό φόρο κατανάλωσης στα αέρια που χρησιμοποιούνται ως καύσιμο στις δημόσιες συγκοινωνίες, εντός των ορίων ετήσιας ποσόστωσης,

- για απαλλαγή από τους ειδικούς φόρους κατανάλωσης στα αέρια που χρησιμοποιούνται ως καύσιμα σε αεριοκίνητα οχήματα συλλογής απορριμμάτων.

7. Ιρλανδία:

- για το υγραέριο, το φυσικό αέριο και το μεθάνιο που χρησιμοποιούνται ως καύσιμα στα οχήματα με κινητήρα,

- στα οχήματα με κινητήρα που χρησιμοποιούν τα άτομα με ειδικές ανάγκες,

- για τα οχήματα που χρησιμοποιούνται στις τοπικές δημόσιες συγκοινωνίες μεταφοράς επιβατών,

- για την εφαρμογή διαφοροποιημένου συντελεστή ειδικού φόρου κατανάλωσης στην αμόλυβδη βενζίνη προς διάκριση των διαφόρων περιβαλλοντικών κατηγοριών, υπό τον όρο ότι οι συντελεστές αυτοί είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ του Συμβουλίου, της 19ης Οκτωβρίου 1992, για την προσέγγιση των συντελεστών των ειδικών φόρων κατανάλωσης στα πετρελαιοειδή, και ιδίως με τους ελάχιστους συντελεστές του ειδικού φόρου κατανάλωσης που προβλέπονται στο άρθρο 4.

8. Ιταλία:

- για τους απόβλητους αέριους υδρογονάνθρακες που χρησιμοποιούνται ως καύσιμα,

- για το μεθάνιο που χρησιμοποιείται ως καύσιμο σε οχήματα με κινητήρα,

- όσον αφορά τις εθνικές ένοπλες δυνάμεις,

- όσον αφορά τα ασθενοφόρα,

- για τα οχήματα που χρησιμοποιούνται στις τοπικές δημόσιες συγκοινωνίες μεταφοράς επιβατών,

- για το καύσιμο που χρησιμοποιείται στα ταξί,

- σε ορισμένες ιδιαίτερα μειονεκτικές γεωγραφικές περιοχές, για τη μείωση του ειδικού φόρου κατανάλωσης στα οικιακά καύσιμα και στο υγραέριο, που χρησιμοποιούνται για θέρμανση και διανέμονται μέσω των δικτύων των περιοχών αυτών, υπό τον όρο ότι οι συντελεστές αυτοί είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ, του Συμβουλίου της 19ης Οκτωβρίου 1992, για την προσέγγιση των συντελεστών των ειδικών φόρων κατανάλωσης στα πετρελαιοειδή, και ιδίως με τους ελάχιστους συντελεστές του ειδικού φόρου κατανάλωσης που προβλέπονται στα άρθρα 5 και 7,

- για την κατανάλωση στις περιφέρειες Val d'Aosta και Gorizia,

- για τη μείωση του ειδικού φόρου κατανάλωσης στη βενζίνη που καταναλίσκεται στην περιοχή Friuli-Venezia Giulia, υπό τον όρο ότι οι συντελεστές αυτοί είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ του Συμβουλίου, της 19ης Οκτωβρίου 1992, για την προσέγγιση των συντελεστών των ειδικών φόρων κατανάλωσης στα πετρελαιοειδή, και ιδίως με τους ελάχιστους συντελεστές του ειδικού φόρου κατανάλωσης που προβλέπονται στα άρθρα 3 και 4,

- για τη μείωση του ειδικού φόρου κατανάλωσης στα πετρελαιοειδή που καταναλίσκονται στις περιφέρειες Udine και Trieste, υπό τον όρο ότι οι συντελεστές αυτοί είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ του Συμβουλίου, της 19ης Οκτωβρίου 1992, για την προσέγγιση των συντελεστών των ειδικών φόρων κατανάλωσης στα πετρελαιοειδή.

9. Λουξεμβούργο:

- για το υγραέριο, το φυσικό αέριο και το μεθάνιο,

- για τα οχήματα που χρησιμοποιούνται στις τοπικές δημόσιες συγκοινωνίες μεταφοράς επιβατών.

10. Κάτω Χώρες:

- για το υγραέριο, το φυσικό αέριο και το μεθάνιο,

- σε δείγματα πετρελαιοειδών τα οποία προορίζονται για αναλύσεις, δοκιμές στην παραγωγή ή για άλλους επιστημονικούς σκοπούς,

- όσον αφορά τις εθνικές ένοπλες δυνάμεις,

- για την εφαρμογή διαφοροποιημένου συντελεστή του ειδικού φόρου κατανάλωσης στο υγραέριο που χρησιμοποιείται ως καύσιμο στις δημόσιες συγκοινωνίες,

- για την εφαρμογή διαφοροποιημένου συντελεστή του ειδικού φόρου κατανάλωσης στο υγραέριο που χρησιμοποιείται ως καύσιμο στα οχήματα αποκομιδής στερεών αποβλήτων, εκκένωσης αποχετευτικών συστημάτων και καθαρισμού των οδών.

11. Αυστρία:

- για το φυσικό αέριο και το μεθάνιο,

- για το υγραέριο που χρησιμοποιείται ως καύσιμο στα οχήματα που προορίζονται για τις τοπικές δημόσιες συγκοινωνίες.

12. Πορτογαλία:

- για την εφαρμογή διαφοροποιημένου συντελεστή ειδικού φόρου κατανάλωσης στην αμόλυβδη βενζίνη προς διάκριση των διαφόρων περιβαλλοντικών κατηγοριών, υπό τον όρο ότι οι συντελεστές αυτοί είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ του Συμβουλίου, της 19ης Οκτωβρίου 1992, για την προσέγγιση των συντελεστών των ειδικών φόρων κατανάλωσης στα πετρελαιοειδή, και ιδίως με τους ελάχιστους συντελεστές του ειδικού φόρου κατανάλωσης που προβλέπονται στο άρθρο 4,

- για την απαλλαγή από τον ειδικό φόρο κατανάλωσης στο υγραέριο, το φυσικό αέριο και το μεθάνιο που χρησιμοποιούνται ως καύσιμα στις τοπικές δημόσιες συγκοινωνίες μεταφοράς επιβατών.

13. Φινλανδία:

- για το φυσικό αέριο που χρησιμοποιείται ως καύσιμο,

- για απαλλαγή από τον ειδικό φόρο κατανάλωσης στο μεθάνιο και στο υγραέριο για όλες τις χρήσεις,

- για τη μείωση των συντελεστών του ειδικού φόρου κατανάλωσης στο πετρέλαιο κίνησης και στο πετρέλαιο θέρμανσης, υπό τον όρο ότι οι συντελεστές αυτοί είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ του Συμβουλίου, της 19ης Οκτωβρίου 1992, για την προσέγγιση των συντελεστών των ειδικών φόρων κατανάλωσης στα πετρελαιοειδή, και ιδίως με τους ελάχιστους συντελεστές του ειδικού φόρου κατανάλωσης που προβλέπονται στο άρθρο 5,

- για τη μείωση των συντελεστών του ειδικού φόρου κατανάλωσης στην ανασχηματισμένη αμόλυβδη βενζίνη και στη βενζίνη με μόλυβδο, υπό τον όρο ότι οι συντελεστές αυτοί είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ του Συμβουλίου της 19ης Οκτωβρίου 1992 για την προσέγγιση των συντελεστών των ειδικών φόρων κατανάλωσης στα πετρελαιοειδή, και ιδίως με τους ελάχιστους συντελεστές του ειδικού φόρου κατανάλωσης που προβλέπονται στα άρθρα 3 και 4.

14. Σουηδία:

- για απαλλαγή από τον ειδικό φόρο κατανάλωσης στο βιολογικά παραγόμενο μεθάνιο και σε άλλα απόβλητα αέρια,

- για τη μείωση του συντελεστή του ειδικού φόρου κατανάλωσης στο πετρέλαιο ντίζελ, σύμφωνα με περιβαλλοντικές κατατάξεις,

- για την εφαρμογή διαφοροποιημένου συντελεστή ειδικού φόρου κατανάλωσης στην αμόλυβδη βενζίνη προς διάκριση των διαφόρων περιβαλλοντικών κατηγοριών, υπό τον όρο ότι οι συντελεστές αυτοί είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ του Συμβουλίου, της 19ης Οκτωβρίου 1992, για την προσέγγιση των συντελεστών των ειδικών φόρων κατανάλωσης στα πετρελαιοειδή, και ιδίως με τους ελάχιστους συντελεστές του ειδικού φόρου κατανάλωσης που προβλέπονται στο άρθρο 4,

15. Ηνωμένο Βασίλειο:

- για το υγραέριο, το φυσικό αέριο και το μεθάνιο που χρησιμοποιούνται ως καύσιμα στα οχήματα με κινητήρα,

- για τη μείωση του συντελεστή του ειδικού φόρου κατανάλωσης στο πετρέλαιο ντίζελ για να ενθαρρυνθεί η χρησιμοποίηση καυσίμων φιλικότερων προς το περιβάλλον,

- για την εφαρμογή διαφοροποιημένου συντελεστή ειδικού φόρου κατανάλωσης στην αμόλυβδη βενζίνη προς διάκριση των διαφόρων περιβαλλοντικών κατηγοριών, υπό τον όρο ότι οι συντελεστές αυτοί είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ του Συμβουλίου, της 19ης Οκτωβρίου 1992, για την προσέγγιση των συντελεστών των ειδικών φόρων κατανάλωσης στα πετρελαιοειδή, και ιδίως με τους ελάχιστους συντελεστές του ειδικού φόρου κατανάλωσης που προβλέπονται στο άρθρο 4,

- για τα οχήματα που χρησιμοποιούνται στις τοπικές δημόσιες συγκοινωνίες μεταφοράς επιβατών,

- για την εφαρμογή διαφοροποιημένου συντελεστή ειδικού φόρου κατανάλωσης στο υδάτινο γαλάκτωμα/γαλάκτωμα ντίζελ υπό τον όρο ότι οι συντελεστές αυτοί είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ του Συμβουλίου, της 19ης Οκτωβρίου 1992, για την προσέγγιση των συντελεστών των ειδικών φόρων κατανάλωσης στα πετρελαιοειδή, και ιδίως με τους ελάχιστους συντελεστές του ειδικού φόρου κατανάλωσης που προβλέπονται στο άρθρο 5.

ΠΑΡΑΡΤΗΜΑ 2

Μειωμένοι συντελεστές ειδικών φόρων κατανάλωσης και απαλλαγές από τους φόρους αυτούς, όπως αναφέρεται στο άρθρο 3 :

1. Βέλγιο:

- για μείωση του συντελεστή του ειδικού φόρου κατανάλωσης στα βαρέα πετρέλαια, για να ενθαρρυνθεί η χρήση καυσίμων φιλικότερων προς το περιβάλλον. Η μείωση αυτή συνδέεται συγκεκριμένα με την περιεκτικότητα σε θείο και σε καμιά περίπτωση δεν μπορεί ο μειωμένος συντελεστής να είναι μικρότερος από 6,5 ευρώ ανά τόνο.

2. Δανία:

- για μερική επιστροφή στον εμπορικό τομέα, υπό την προϋπόθεση ότι οι φόροι αυτοί συμφωνούν με τις κοινοτικές διατάξεις και ότι το ποσό του καταβαλλόμενου και του μη επιστρεφόμενου φόρου τηρεί πάντοτε τους ελάχιστους συντελεστές του ειδικού φόρου κατανάλωσης ή του τέλους ελέγχου επί των πετρελαιοειδών, όπως προβλέπεται στην κοινοτική νομοθεσία.

3. Γερμανία:

- για την εφαρμογή διαφοροποιημένου συντελεστή ειδικού φόρου κατανάλωσης στα καύσιμα θέρμανσης που χρησιμοποιούνται από τις μεταποιητικές βιομηχανίες, υπό τον όρο ότι οι διαφοροποιημένοι συντελεστές είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ του Συμβουλίου της, 19ης Οκτωβρίου 1992, για την προσέγγιση των συντελεστών των ειδικών φόρων κατανάλωσης στα πετρελαιοειδή.

4. Ελλάδα:

- για το υγραέριο και το μεθάνιο που χρησιμοποιούνται για βιομηχανικούς σκοπούς.

5. Γαλλία:

- για μείωση του συντελεστή του ειδικού φόρου κατανάλωσης στα βαρέα πετρέλαια, για να ενθαρρυνθεί η χρησιμοποίηση φιλικότερων προς το περιβάλλον καυσίμων. Η μείωση αυτή συνδέεται ειδικότερα με την περιεκτικότητα σε θείο και ο συντελεστής του ειδικού φόρου κατανάλωσης που επιβάλλεται στα βαρέα πετρέλαια πρέπει να αντιστοιχεί στον ελάχιστο συντελεστή του ειδικού φόρου κατανάλωσης που επιβάλλεται στα βαρέα πετρέλαια, όπως προβλέπεται στην κοινοτική νομοθεσία,

- για απαλλαγή από τους ειδικούς φόρους κατανάλωσης στα βαρέα πετρέλαια που χρησιμοποιούνται ως καύσιμα για την παραγωγή αλουμίνας στην περιφέρεια Gardanne.

6. Ιρλανδία:

- για την παραγωγή αλουμίνας στην περιφέρεια Shannon.

7. Ιταλία:

- για απαλλαγή από τον ειδικό φόρο κατανάλωσης στα πετρελαιοειδή που χρησιμοποιούνται ως καύσιμα για την παραγωγή αλουμίνας στη Σαρδηνία,

- για τη μείωση του ειδικού φόρου κατανάλωσης στο μαζούτ, που προορίζεται για την παραγωγή ατμού, και στο πετρέλαιο εσωτερικής καύσης, που χρησιμοποιείται σε καμίνους ξήρανσης και «ενεργοποίησης» μοριακών κόσκινων στην περιφέρεια της Καλαβρίας, υπό τον όρο ότι οι συντελεστές αυτοί είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ του Συμβουλίου, της 19ης Οκτωβρίου 1992, για την προσέγγιση των συντελεστών των ειδικών φόρων κατανάλωσης στα πετρελαιοειδή.

8. Λουξεμβούργο:

- για μείωση του συντελεστή του ειδικού φόρου κατανάλωσης στα βαρέα πετρέλαια, για να ενθαρρυνθεί η χρήση καυσίμων φιλικότερων προς το περιβάλλον. η μείωση αυτή συνδέεται συγκεκριμένα με την περιεκτικότητα σε θείο και σε καμιά περίπτωση δεν μπορεί ο μειωμένος συντελεστής να είναι μικρότερος από 6,5 ευρώ ανά τόνο.

9. Πορτογαλία:

- για μείωση του συντελεστή του ειδικού φόρου κατανάλωσης στο μαζούτ που καναλίσκεται στην αυτόνομη περιφέρεια της Μαδέρας. η μείωση αυτή δεν δύναται να είναι μεγαλύτερη από το επιπρόσθετο κόστος που συνεπάγεται η μεταφορά του μαζούτ στην περιφέρεια αυτή,

- για μείωση του συντελεστή του ειδικού φόρου κατανάλωσης στα βαρέα πετρέλαια, για να ενθαρρυνθεί η χρήση καυσίμων φιλικότερων προς το περιβάλλον. η μείωση αυτή συνδέεται ειδικότερα με την περιεκτικότητα σε θείο και ο συντελεστής του ειδικού φόρου κατανάλωσης που επιβάλλεται στα βαρέα πετρέλαια πρέπει να αντιστοιχεί στον ελάχιστο συντελεστή του εν λόγω φόρου που επιβάλλεται στα βαρέα πετρέλαια, όπως προβλέπεται στην κοινοτική νομοθεσία.

10. Σουηδία:

- για τη μείωση των συντελεστών του ειδικού φόρου κατανάλωσης στα πετρελαιοειδή που χρησιμοποιούνται για βιομηχανικούς σκοπούς, υπό τον όρο ότι οι συντελεστές είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ του Συμβουλίου, της 19ης Οκτωβρίου 1992, για την προσέγγιση των συντελεστών των ειδικών φόρων κατανάλωσης στα πετρελαιοειδή,

- για μείωση των συντελεστών του ειδικού φόρου κατανάλωσης στα πετρελαιοειδή που χρησιμοποιούνται για βιομηχανικούς σκοπούς, με την εφαρμογή συντελεστή ο οποίος είναι χαμηλότερος από τον κανονικό συντελεστή και με την εφαρμογή μειωμένου συντελεστή για επιχειρήσεις εντάσεως ενέργειας, υπό τον όρο ότι οι συντελεστές αυτοίνείναι σύμφωνοι με τις υποχρεώσεις που ορίζονται στην οδηγία 92/82/ΕΟΚ του Συμβουλίου, της 19ης Οκτωβρίου 1992, για την προσέγγιση των συντελεστών των ειδικών φόρων κατανάλωσης στα πετρελαιοειδή, και που δεν συνεπάγονται στρεβλώσεις του ανταγωνισμού.

ΠΑΡΑΡΤΗΜΑ 3

Μειωμένοι συντελεστές ειδικών φόρων κατανάλωσης και απαλλαγές από τους φόρους αυτούς, όπως αναφέρεται στο άρθρο 4 :

1. Βέλγιο:

- όσον αφορά την αεροπλοΐα, εκτός από τις περιπτώσεις που καλύπτονται από το άρθρο 8(1) στοιχείο β) της οδηγίας 92/81/ΕΟΚ,

- για τα ιδιωτικά σκάφη αναψυχής.

2. Δανία:

- όσον αφορά την αεροπλοΐα, εκτός από τις περιπτώσεις που καλύπτονται από το άρθρο 8(1) στοιχείο β) της οδηγίας 92/81/ΕΟΚ.

3. Γαλλία:

- όσον αφορά την αεροπλοΐα, εκτός από τις περιπτώσεις που καλύπτονται από το άρθρο 8(1) στοιχείο β) της οδηγίας 92/81/ΕΟΚ,

- για την παράδοση βενζίνης στην ναυσιπλοία αναψυχής στα λιμάνια της Κορσικής.

4. Ιρλανδία:

- όσον αφορά την αεροπλοΐα, εκτός από τις περιπτώσεις που καλύπτονται από το άρθρο 8(1) στοιχείο β) της οδηγίας 92/81/ΕΟΚ,

- για τα ιδιωτικά σκάφη αναψυχής.

5. Ιταλία:

- όσον αφορά την αεροπλοΐα, εκτός από τις περιπτώσεις που καλύπτονται από το άρθρο 8(1) στοιχείο β) της οδηγίας 92/81/ΕΟΚ.

6. Πορτογαλία:

- όσον αφορά την αεροπλοΐα, εκτός από τις περιπτώσεις που καλύπτονται από το άρθρο 8(1) στοιχείο β) της οδηγίας 92/81/ΕΟΚ.

7. Φινλανδία:

- όσον αφορά την αεροπλοΐα, εκτός από τις περιπτώσεις που καλύπτονται από το άρθρο 8(1) στοιχείο β) της οδηγίας 92/81/ΕΟΚ,

- για τα ιδιωτικά σκάφη αναψυχής.

8. Σουηδία:

- όσον αφορά την αεροπλοΐα, εκτός από τις περιπτώσεις που καλύπτονται από το άρθρο 8(1) στοιχείο β) της οδηγίας 92/81/ΕΟΚ.

9. Ηνωμένο Βασίλειο:

- όσον αφορά την αεροπλοΐα, εκτός από τις περιπτώσεις που καλύπτονται από το άρθρο 8(1) στοιχείο β) της οδηγίας 92/81/ΕΟΚ,

- για τα ιδιωτικά σκάφη αναψυχής.

ΠΑΡΑΡΤΗΜΑ 4

Μειωμένοι συντελεστές ειδικών φόρων κατανάλωσης και απαλλαγές από τους φόρους αυτούς, όπως αναφέρεται στο άρθρο 5 :

1. Γαλλία:

- για την εφαρμογή διαφοροποιημένων συντελεστών ειδικού φόρου κατανάλωσης στο πετρέλαιο ντίζελ που χρησιμοποιείται στα οχήματα επαγγελματικής χρήσης, υπό τον όρο ότι οι διαφοροποιημένοι συντελεστές είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ του Συμβουλίου για την προσέγγιση των συντελεστών των ειδικών φόρων κατανάλωσης στα πετρελαιοειδή, και ιδίως με τους ελάχιστους συντελεστές του ειδικού φόρου κατανάλωσης που προβλέπονται στο άρθρο 5.

2. Ιταλία:

- για τη μείωση των συντελεστών του ειδικού φόρου κατανάλωσης στο πετρέλαιο ντίζελ που χρησιμοποιείται ως καύσιμο από τους οδικούς μεταφορείς, υπό τον όρο ότι οι συντελεστές αυτοί είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ του Συμβουλίου για την προσέγγιση των συντελεστών των ειδικών φόρων κατανάλωσης στα πετρελαιοειδή, και ιδίως με τους ελάχιστους συντελεστές του ειδικού φόρου κατανάλωσης που προβλέπονται στο άρθρο 5.

3. Κάτω Χώρες:

- για την εφαρμογή μειωμένων συντελεστών ειδικού φόρου κατανάλωσης στο πετρέλαιο ντίζελ που χρησιμοποιείται στα οχήματα επαγγελματικής χρήσης, υπό τον όρο ότι οι συντελεστές αυτοί είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ του Συμβουλίου για την προσέγγιση των συντελεστών των ειδικών φόρων κατανάλωσης στα πετρελαιοειδή, και ιδίως με τους ελάχιστους συντελεστές του ειδικού φόρου κατανάλωσης που προβλέπονται στο άρθρο 5.

ΠΑΡΑΡΤΗΜΑ 5

Μειωμένοι συντελεστές ειδικών φόρων κατανάλωσης και απαλλαγές από τους φόρους αυτούς, όπως αναφέρεται στο άρθρο 6 :

1. Γερμανία:

- για τα χρησιμοποιημένα ορυκτέλαια τα οποία επαναχρησιμοποιούνται ως καύσιμο, είτε απευθείας μετά την ανάκτηση ή μετά από διαδικασία ανακύκλωσης των χρησιμοποιημένων ορυκτελαίων, και εφόσον η επαναχρησιμοποίηση υπόκειται σε φόρο.

2. Ισπανία:

- για τα χρησιμοποιημένα ορυκτέλαια τα οποία επαναχρησιμοποιούνται ως καύσιμο, είτε απευθείας μετά την ανάκτηση ή μετά από διαδικασία ανακύκλωσης των χρησιμοποιημένων ορυκτελαίων, και εφόσον η επαναχρησιμοποίηση υπόκειται σε φόρο.

3. Γαλλία:

- για τα χρησιμοποιημένα ορυκτέλαια τα οποία επαναχρησιμοποιούνται ως καύσιμο, είτε απευθείας μετά την ανάκτηση ή μετά από διαδικασία ανακύκλωσης των χρησιμοποιημένων ορυκτελαίων, και εφόσον η επαναχρησιμοποίηση υπόκειται σε φόρο.

4. Ιρλανδία:

- για τα χρησιμοποιημένα ορυκτέλαια τα οποία επαναχρησιμοποιούνται ως καύσιμο, είτε απευθείας μετά την ανάκτηση ή μετά από διαδικασία ανακύκλωσης των χρησιμοποιημένων ορυκτελαίων, και εφόσον η επαναχρησιμοποίηση υπόκειται σε φόρο.

5. Πορτογαλία:

- για τα χρησιμοποιημένα ορυκτέλαια τα οποία επαναχρησιμοποιούνται ως καύσιμο, είτε απευθείας μετά την ανάκτηση ή μετά από διαδικασία ανακύκλωσης των χρησιμοποιημένων ορυκτελαίων, και εφόσον η επαναχρησιμοποίηση υπόκειται σε φόρο.

6. Ηνωμένο Βασίλειο:

- για τα χρησιμοποιημένα ορυκτέλαια τα οποία επαναχρησιμοποιούνται ως καύσιμο, είτε απευθείας μετά την ανάκτηση ή μετά από διαδικασία ανακύκλωσης των χρησιμοποιημένων ορυκτελαίων, και εφόσον η επαναχρησιμοποίηση υπόκειται σε φόρο.